Luettelo Pokémon-lajeista (152–180)
Pokémon-tuotesarjassa on 802 erilaista kuvitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.
Tässä luettelossa on listattuna toisen sukupolven ensimmäiset 29 Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.
Chikorita on ruoho-tyypin Pokémon-hahmo ja se on toisen Pokémon-sukupolven aloituspokémon Totodilen ja Cindaquilin ohella. Se esiintyy Game Boy -peleissä Pokémon Crystal, Gold ja Silver, sekä niiden jälkeisissä peleissä. Chikoritan voisi kuvitella olevan näistä kolmesta aloituspokemonista haastavin koska siitä ei ole oikein mitään hyötyä kahdella ensimmäisellä salilla. Ruohotyyppi on heikko Falknerin lentotyyppiä ja Bugsyn hyönteistyyppiä vastaan.
Chikorita kehittyy Bayleefiksi tasolla 16.
Animessa Casey-niminen nuori kouluttaja valitsi Chikoritan aloituspokemonikseen. Myös Ash pyydysti Chikoritan, joka oli hyvin itsepäinen ja voimakastahtoinen. Se kehittyi myöhemmin Bayleefiksi.
Bayleef on ruohotyypin Pokémon, joka esiintyy peleissä Pokémon Gold, Pokémon Silver ja Pokémon Crystal, sekä myöhemmissä Pokémon-pelisarjan peleissä. Aloituspokémon Chikorita kehittyy Bayleefiksi tasolla 16, ja Bayleef kehittyy Meganiumiksi tasolla 32.
Animessa Ashillä on Bayleef. Kehittymisensä jälkeen siitä tuli aiempaa rauhallisempi ja Ash on käyttänytkin Bayleefiä monissa otteluissa.
Meganium on ruohotyypin pokémon, joka esiintyy peleissä Pokémon Crystal, Pokémon Gold ja Pokémon Silver, sekä uudemmissa Pokémon-pelisarjan peleissä. Bayleef kehittyy Meganiumiksi tasolla 32. Meganium muistuttaa ulkonäöltään hieman vihreää Apatosaurusta, mutta sillä on kukkakaulus ja tuntosarvet.
Tämän Pokémonin nimi tulee sanoista mega ja Geranium. Geranium eli kurjenpolvi on kasvi, jonka kukat voivat olla punaisia, vaaleanpunaisia tai valkoisia.
Cyndaquil on Johto-tuotantokauden aloituspokémon Chikoritan ja Totodilen ohella. Tämän tulityyppisen pokémonin voi valita itselleen ensimmäiseksi Pokémoniksi Professori Elmilta peleissä Pokémon Crystal, Pokémon Gold, Pokémon Silver, Pokémon HeartGold ja Pokémon SoulSilver. Pelissä Pokémon Emerald sen voi valita Professori Birchilta kun olet saanut kaikki pokémonit Hoenn Dexiin. Cyndaquil kehittyy Quilavaksi tasolla 14.
Quilava on tulityypin pokémon, joka esiintyy peleissä Pokémon Silver, Pokémon Gold ja Pokémon Crystal, ja niitä uudemmissa Pokémon-pelisarjan peleissä. Aloituspokémon Cyndaquil kehittyy Quilavaksi tasolla 14 ja Quilava kehittyy Typhlosioniksi tasolla 36.
Typhlosion on tulityypin Pokémon, joka esiintyy peleissä Pokémon Silver, Pokémon Gold ja Pokémon Crystal, ja niitä uudemmissa Pokémon-pelisarjan peleissä. Quilava kehittyy Typhlosioniksi tasolla 36.
Totodile on Johto-tuotantokauden aloituspokémon Chikoritan ja Cyndaquilin ohella. Tämän vesityyppisen Pokémonin voi valita itselleen ensimmäiseksi Pokémoniksi Professori Elmilta peleissä Pokémon Crystal, Pokémon Gold, Pokémon Silver, Pokémon HeartGold ja Pokémon SoulSilver. Pelissä Pokémon Emerald sen voi valita Professori Birchilta kun olet saanut kaikki Pokémonit Hoenn Dexiin. Totodile kehittyy Croconawiksi tasolla 18.
Croconaw on vesityypin Pokémon-hahmo, joka kehittyy Totodilesta tasolla 18. Croconaw esiintyy Pokémon Goldissa, Pokémon Silverissä ja niitä uudemmissä peleissä. Se kehittyy Feraligatriksi tasolla 30. Croconaweista 1/8 on naaraita ja 7/8 uroksia. Ne painavat n. 25kg ja ovat n. 1.10m pitkiä. Croconawit kuuluvat Isoleukapokemoneihin. Ne käyttävät isoja leukojaan kavutakseen ylemmäs.
Feraligatr on fiktiivinen vesityypin pokemon. Feraligatrilla on pienempi muoto, Croconaw. Croconaw kehittyy Feraligatriksi tasolla 30. Feraligatrilla on myös vielä pienempi muoto, Totodile.
Sentret on ruskea hieman oravaa muistuttava normaalityypin pokémon. Se kehittyy seuraavaan muotoonsa Furretiksi tasolla 15. Sentret pystyy nousemaan paksun häntänsä varaan ja huutaa kutsuhuuto, jonka kaikki lähellä olevat pokemonit kuulevat. Ne voivat pyytää sillä lailla esimerkiksi apua. Sentret iskee lyömällä hännällään tai vierimällä vastustajaa päin.
Sentret muistuttaa paljon oravaa, mutta sen häntä on kuin pesukarhun. Sillä on pyöreä, ruskea vartalo ja sen vatsassa on vaalea ympyräkuvio. Sentretin korvat ovat pitkät kuin jäniksellä ja sen häntä on paksu ja raidallinen kuin pesukarhulla. Sentretillä on pienet jalat ja melko lyhyet kädet.
Sentret esiintyy animesarjassa ensimmäisen kerran 3. kaudella jaksossa "Kuka pysäyttää tankin?" ("Tanks a Lot!") Jaksossa Mistyn Togepi eksyy ja päätyy Rakettiryhmän rakentamaan Arbokia muistuttavaan alukseen. Togepin seuraksi päätyy luonnossa elävä Sentret ja he lähtevät vahingossa ajamaan valtavalla aluksella eteenpäin, mistä aiheutuu pelkkää harmia.
Furret on normaalityypin Pokémon. Se on kehittynyt edellisestä muodostaan Sentretistä tasolla 16. Furret rakastaa elää pitkässä heinässä, jossa se yleensä liikkuu pomppien eteenpäin, tullen aina välillä hypätessään esiin heinikosta. Nimi Furret tulee sanasta "fur" (karva).
Furretin vartalo on hyvin pitkulainen. Sen väri on ruskea, jossa on vaaleita raitoja. Furretilla on pitkä, tuuhea häntä ja päässään tupsukorvat. Furretilla on neljä jalkaa, mutta se voi liikkua pelkillä takajaloillaan. Furretin kasvoissa on kuviot, jotka näyttävät sen paksuilta viiksiltä.
Hoothoot on kuvitteellinen normaali- ja lentotyypin pokémon, joka kehittyy tasolla 20 Noctowliksi. Hoothoot osaa lentää, mutta lentää harvoin, sillä sen siivet ovat niin pienet että sen lentäminen on melko raskasta. Hoothoot liikkuu kahdella jalallaan, mutta seistessään se seisoo aina vain yhden jalan varassa. Vaikka Hoothoot ei ole meediotyyppiä, se osaa erilaisia meediotyypin iskuja, kuten iskun "Hypnosis" (Hypnoosi). Hoothootin nimi tulee pöllön huhuilun synnyttämästä äänestä.
Hoothoot muistuttaa kovasti pientä, pyöreää pöllöä. Sen päässä on kaksi hyvin suurta ja punaista silmää. Hoothootilla on hyvin pienet siivet, joita se joutuu räpyttelemään kovasti lentäessään. Hoothootilla on kaksi jalkaa, joissa on terävät kynnet, mutta seistessään se seisoo aina vain toisen jalan varassa kuin flamingo.
Hoothoot esiintyy animessa ensimmäisen kerran kolmannella tuotantokaudella jaksossa "Mitä minun silmäni näkevätkään?" ("Illusion Confusion"). Jaksossa Ash Ketchum ystävineen eksyvät omituiseen metsään, josta pääsee ulos vain Hoothootin avulla. Ystävykset saavat lainaan metsässä asuvan vanhan rouvan Hoothootin, mutta se ei ole kovinkaan hyvä työssään. Sen kuuluisi taidoillaan pelotella kaikki kummituspokémonit tiehensä, mutta tämä Hoothoot on hyvin säikky ja tottelematon.
Noctowl on kuvitteellinen pokémon-hahmo, joka on sekä normaali- että lentotyyppiä. Noctowl on kehittynyt Hoothootista tasolla 20. Noctowl ei ole meediotyyppiä, mutta se osaa silti joitain meediotyypin iskuja. Noctowl on ainoa pokemon, jonka Ash on pyydystänyt shiny-versiona, eli erivärisenä kuin mikä pokemon normaalisti on. Nimi Noctowl tulee englanninkielen sanoista "nocturnal" (öinen) sekä "owl" (pöllö).
Noctowl muistuttaa paljon suurta pöllöä, kuten huuhkajaa. Sillä on suuret ruskeat siivet ja sen päässä kohoaa koriste, joka toimii samalla pokemonin kulmakarvoina. Noctowlin ilme on vihainen ja sen silmät punertavat. Noctowlin vatsassa on mustia kolmiokuvioita ja sillä on hyvin vahvat kynnet.
Animesarjan päähenkilö Ash Ketchum pyydystää itselleen Noctowlin jaksossa "Fowl Play!", jota ei ole näytetty Suomessa. Kyseisessä jaksossa Ash pyydystää shiny-Noctowlin (shiny = värimuunnos). Ashin Noctowlilla on punaiset siivet ja sen väri on tavallista vaaleampi. Käytettyään paljon Noctowlia mm. Rakettiryhmän löytämiseen, Ash antaa sen professori Oakin hoiviin.
Ledyba on kuvitteellinen hyönteis- ja lentotyypin pokémon-hahmo. Se kehittyy tasolla 18 Ledianiksi. Ledyba muistuttaa ulkonäöltään eniten suurikokoista leppäkerttua. Kun Ledyba on peloissaan, se levittää ympärilleen pölyä. Ledyban nimi tulee englanninkielen sanasta "ladybird", joka on toinen nimitys sanalle leppäkerttu.
Ledyba muistuttaa suurta leppäkerttua. Sillä on punainen kuori, jonka se voi avata ottaessaan siipensä esiin lähtiessän lentoon. Kuoressa on mustia pilkkuja. Ledyballa on kuusi jalkaa, joiden päässä on valkoiset pallomaiset nyrkit. Ledyban päässä on kaksi suurta silmää ja pienet, mustat tuntosarvet.
Ledyba esiintyy ihan ensimmäisen kerran Pikachun lyhytelokuvassa "Pikachun pelastus" (). Siinä joukko lentäviä Ledyboita pelastaa putoavat pokemonit, kuten Ashin Pikachun, Squirtlen ja Bulbasaurin. Myöhemmin Ledyba on pääosassa 3. kauden jaksossa "Kuka vihelsi pelin poikki?" ("The Whistle Stop"). Jaksossa on nuori tyttö Arielle, joka kontrolloin kuutta Ledybaansa käyttäen vihellyspilliä apunaan. Rakettiryhmä kuitenkin ryöstä Ledybat, mutta Ash ystävineen pelastaa nämä.
Ledian on kuvitteellinen pokémon-hahmo, jonka järjestysluku on 166. Se kehittyy Ledybasta tasolla 18. Ledian muistuttaa ulkonäöltään leppäkerttua, jolla on hieman alienmaiset silmät. Nimi Ledian tulee englanninkielen sanoista "ladybug", joka on toinen nimitys sanalla leppäkerttu, sekä nimeen on myös jollain tavalla väännetty sana "alien", joka tarkoittaa alienia, eli avaruusolentoa.
Ledian on leppäkertunnäköinen pokemon, jolla on punainen kuori mustilla täplillä. Kuoren alla on sen siivet, joilla se voi lentää. Ledyballa on kaksi jalkaa ja neljä kättä, eli yhteensä kuusi tarttuinta. Ledyvan päässä on pienet tuntosarvet ja sen silmät ovat suuret ja leveät kuin avaruusolennolla.
Ledian esiintyy ensimmäisen kerran anime-jaksossa numero 172, jonka nimi on "Raikasta vuori-ilmaa" ("Mountain Time"). Siinä jaksossa Ash ystävineen tutustuu nuoreen poikaan Benjiin ja tämän isään, jotka elävät korkealla vuorella. Ledian on Benjin pokemon.
Spinarak on hämähäkkiä muistuttava pokémon-hahmo. Spinarak kehittyy seuraavaan muotoonsa Ariadokseksi tasolla 22. Spinarak on vihreä hämähäkki, jonka selässä on kasvon kuva. Kasvon ilmeet muuttuvat pokemonin tunteiden mukaan. Spinarak on hyvin yleinen pokémon vehreissä metsissä. Spinarakin nimi tulee englanninkielen sanasta "spinneret" (kehruusuulake).
Spinarak muistuttaa kovasti suurikokoista hämähäkkiä. Sen väritys on vihreä ja sen jalat ovat keltamustat. Spinarakin päässä on sen silmät ja sen suuta suojaa punaiset saksimaiset hampaat. Spinarakin selässä on kasvoilta näyttävä kuvio, jonka ilme muuttuu Spinarakin tunteiden mukaiseseti. Vaikka Spinarak näyttää hämähäkiltä, sillä on jalkoja vain kuusi. Spinarak voi ampua suustaan tahmeaa seittiä, ja käyttää sitä ottelemiseen, pesä rakentamiseen tai ruoanhankintaan.
Spinarak on pääosassa animejaksossa numero 123, "Spinarak virittää verkon" ("Spinarak Attack"). Jaksossa konstaapeli Jenny käyttää apuripokémoninaan tulipokemon Growlithen sijaan Spinarakia. Kaikilla poliiseilla on Catallia City-nimisessä kaupungissa apunaan Spinarakit, jotka auttavat nappaamaan rikollisia suihkuttamalla seittiä suustaan.
Ariados on toisen sukupolven hyönteis-/myrkkytyyppien Pokémon. Se on Spinarakin toinen ja viimeinen muoto. Se muistuttaa hämähäkkiä.
Crobat () on kuvitteellinen myrkky- ja lentotyypin Pokémon. Crobat on kehittynyt Golbatista kesytyksen avulla. Golbat taas on kehitysmuoto Zubatista. Nimi Crobat tulee englannin kielisestä sanasta acrobat, joka tarkoittaa sirkusvoimistelijaa, nimi on kuitenkin valittu bat (lepakko)-lopun takia.
Crobat on violetti lepakko, jolla on neljä siipeä, kaksi pääsiipeä ylhäällä ja kaksi pienempää siipeä alempana. Alemmat siivet esittävät jalkoja, ja niillä pääsee nopeampaa ja hiljempaa kuin Golbatin siivillä, mutta niistä on myös haittaa pysähtyessä ja levätäessä. Se lentää niin hiljaa, että sitä on vaikea huomata, vaikka se lentäisi aivan vieressä, ja siksi Crobat on hyvä metsästämään.
Chinchou on pieni, pyöreä ja sininen kalannäköinen Pokémon, jolla on kaksi valkoista evää ja siniset jalat. Sillä on kaksi antennia, jotka sijoittuvat pään takaosaan. Antennien päässä on keltainen kuula. Chinchoun silmien pupillit ovat uniikit, ne ovat plus-merkin muotoiset. Ja vaikka Chinchou on kala, voi se kävellä maalla.
Chinchou on vesi- ja sähkötyypin Pokémon, joka voi oppia molempien tyyppien iskuja. Tämä epätavallinen tyyppi yhdistelmä antaa Chinchoulle edun monia muita Pokémoneja kohtaan. Chinchou ja sen kehitysmuoto Lanturn ovat ainoat vesityypin Pokémonit jotka voivat oppia sähkötyypin hyökkäyksiä kehittyessään.
Lanturn on toisen sukupolven vesi-/sähkötyyppien Pokemon. Se on Chinchoun toinen ja viimeinen muoto. Se muistuttaa krottikalaa, sillä molemmat houkuttelevat saaliinsa lähelleen päässään olevan valon avulla.
Pichu on Pokémoneista tuttu hahmo, joka edustaa sähkö-tyyppiä. Sen seuraava muoto on Pikachu, joksi se kehittyy kesytyksen avulla ja viimeinen kolmas muoto Raichu, joksi se kehittyy Ukkoskiven ("Thunder Stone") avulla. Pichu esiintyy mm. televisiosarjan jaksossa 179 "Oy Omena" ("The Apple Corp.") ja Pokémon 3 -elokuvan Pikachu-elokuvassa "Pikachu ja Pichu".
Cleffa on Pokémon-hahmo. Sen seuraavat kehitysmuodot ovat Clefairy ja Clefable. Cleffa painaa n.3 kg (tarkalleen: 2,99 kg) ja pituus on suurin piirtein 40 cm. Se on tähden muotoinen pokemon, niin siksi sen uskotaan tulleen tähdistä. Cleffan ensiesiintyminen oli toisen Pokémon-sukupolven peleissä (Pokemon Gold, Pokemon Silver ja Pokemon Crystal)
Igglybuff on Pokémon-hahmo. Se on ilmapallopokémon, ja tyypiltään normaali. Kävelemisen sijaan Igglybuff käyttää pehmeää, kevyttä ja pallomaista vartaloaan pomppimiseen. Se satuttaa kurkkunsa liikaa laulaessaan, sillä sen äänisoinnut eivät ole vielä kehittyneet tarpeeksi.
Togepi on toisen sukupolven keijutyypin Pokémon. Togepi on tullut tunnetuksi siitä, että televisiosarjassa Mistyllä on melkein aina sylissään Togepi. Kun Togepi kuoriutuu, se pitää ensimmäistä näkemäänsä hahmoa äitinään. Togepi painaa 1,5 kg, ja on 30 cm pitkä.
Togepin seuraava muoto on Togetic, joksi se muuttuu kesytyksen avulla.
Togetic (トゲチック Togechikku japaniksi) on valkoinen lento/keiju-tyypin pokémon ja Togepin seuraava muoto, josta se kehittyy kesyttämällä. Neljännessä sukupolvessa se voi kehittyä vielä Togekissiksi "Shiny Stone"n avulla. Pokédexissä sen numero on 176. Sen selässä on pienet siivet (joskin se voi lentää pitkään niitä räpyttämättä) ja siinä on sinisiä ja punaisia kolmiomaisia kuvioita. Sen sanotaan ilmestyvän niille, joilla on puhdas sydän.
Mistyn Togepi kehittyi Togeticiksi Advanced Generationin 45. jaksossa "The Togepi Mirage" ("Togepi-kangastus"), jossa se myös muutti Togepien asuttamaan paratiisiin kangastuksen tuolle puolen.
Natu (japaniksi ネイティ, "Naty") on pieni, suurimmaksi osaksi vihreä lintupokémon, joka on meedio- ja lentotyyppiä. Se kehittyy Xatuksi tasolla 25.
Xatu (japaniksi ネイティオ, "Natio") on meedio- ja lentotyypin pokémon, joka kehittyy Natusta.
Mareep on lampaankaltainen sähkötyypin pokémon, joka kehittyy Flaaffyksi tasolla 15 ja Ampharokseksi tasolla 30. Sen villa on kermanväristä, ja sillä on musta pää, siniset silmät ja neljä sinistä jalkaa.
Flaaffy on sähkötyypin pokémon, joka kehittyy Mareepista ja kehittyy Ampharokseksi.